﻿♦ CRIN TEODORESCU Toate dczideratele expuse la punctul regie nu pot trăi dccît prin actori, sînt con- diţionate de calitatea actorilor Astăzi, problema înnoirii în teatru a devansat etapa mij- loacelor exterioare (scenografie, stilizări, excentricităţi etc ) şi a ajuns să se pună în miezul ei: în arta actorului Acest lucru e legat de constatarea următoare Ceea ce caracterizează astăzi capitolul „artă actoricească" este trecerea greutăţii specifice în acoperirea repertoriului pe umerii noii generaţii de actori Şi la Bucureşti, ca şi la Iaşi, alături de venerabilii truditori ai scenei, o mare parte a „greului" o duc „numele noi" Succesele sînt masive, cu cele mai optimiste perspective Cu toate succesele obţinute, dorim însă mai mult Trebuie să ducem o activitate susţinută, sistematică, pentru o înaltă profesionalitate a actorilor, pentru înlăturarea urme- lor diletantismului, cît şi ale profesionalismului de proastă calitate Socotesc că aotorul lipsit de capacitatea unei mari plasticităţi psihice (care nu poate ieşi din psihologia pro- prie) rămînc încă tributar diletantismului Preocupările de dicţiune şi mişcare constituie nişte exigenţe ad-liminem, strict necesare, dar la pragul de jos Dezvoltarea plasticităţii interioare rămîne, după mine, preocuparea principală a muncii regizorilor cu actorii, şi aici mai avem multe de făcut Pe de altă parte, mai avem de luptat şi cu falsul, cu prostul profesionalism, cu meseria de proastă calitate : retorismul, tonul declamator, emfaza, patosul gol, umflarea (şi afec- tarea) emoţională, sentimentalismul şi dulcegăria, tot felul de falsuri şi stridenţe, tot felul de expresii neorganice, facile, de prost-gust Trebuie continuată opera de curăţire a zgurei de pe filonul preţios al metalului sufletesc al actorului, trebuie să continuăm a-i pretinde sunetul pur al vibraţiei sale interioare In acelaşi timp, trebuie să continuăm a-i cere o participare din ce în ce mai analitică, mai lucidă, la viaţa pe care o are de reprezentat (sau retrăit) pe scenă, trebuie să-1 obişnuim a cîntări (şi chiar a-şi determina) structura sentimentelor pe care le înfăţişează (sau le trăieşte) în faţa spectatorilor Arta timpului nostru este o artă a semnificaţiilor, dominată de confruntarea idee-viaţă şi viaţă-idee Din ce în ce mai mult, şi în teatru, intriga exterioară, faptele, loviturile sînt covîrşite de analiza semnificaţiilor, a reacţiilor pe care aceste fapte le pro- duc în conştiinţa oamenilor De noi depinde ca noua generaţie de actori să fie capabilă a răspunde acestor exigenţc Şi dacă toate aceste năzuinţe le vom realiza pe textele autorilor noştri, dezbătînd problemele noastre, vom avea şi satisfacţia de a răspunde unei îndatoriri cetăţeneşti 8 CRITICA TEATRALĂ ♦ DINA COCEA N-aş putea să spun că ceea ce se scrie în presă constituie întotdeauna pentru noi un ajutor, un sprijin în nici un caz, critica de teatru nu este încă, pe toată supra- faţa sa, un îndrumător consecvent al vieţii teatrale Poate că vina cea mai mare a cri- ticii este tocmai aceea că, de cele mai multe ori, cronicarii nu ştiu să păstreze o anumită distanţă între ei şi faptul recenzat Ei se ambalează subiectiv în a nega totul sau a accepta totul, şi aşa se întîmplă că operaţia de analiză este falsificată de această pornire Şi tendinţa de a da verdicte constituie un aspect negativ în munca criticilor fiătimaşăn stadiul actual de dczvoltare al culturii noastre, stadiu în care, cum s-a subliniat la întîlnirea conducerii de partid cu oamenii de cultură şi artă, critica este chemată să înde- plinească un rol deosebit de important, această pătimaşă şi subiectivă alunecare a croni- carului într-o direcţie sau în alta nu poate să ne fie de folos Oamenii de teatru caută, încearcă, experimcntează; cine poate să dea un verdict, în faţa unui fenomen artistic atît de divers şi de mobil ? ! Critica „de atitudine" ar trebui depăşită în favoarea ana- lizei amânunţite şi lucide, în favoarea unei critici de studiu, de reală investigare a fap- tului scenic In privinţa asta, un handicap important îl constituie şi formaţia, mai mult literară decît teatrală, a celor care scriu despre teatru 34 www cimec ro